stanford-oval/wikipedia huggingface dataset:
โรงเรียนบ้านดู่ (สหราษฎร์วิทยา)
ประวัติ

พ.ศ. 2482 นายขำ ทูลศิริ นายอำเภอปักธงชัย จัดตั้ง โรงเรียนประชาบาลตำบลดอนวัดโพธิ์ศรี โดยอาศัยศาลาการเปรียญวัดโพธิ์ศรี เป็นสถานที่ศึกษาเล่าเรียน
พ.ศ. 2511 นายสำเภา อินทะวงษ์ ดำรงตำแหน่งครูใหญ่ ได้ร่วมกับกรรมการศึกษา    ชาวบ้าน ผู้ปกครองนักเรียน โดยมีอาจารย์ทองสุข  ยโสธโร เจ้าอาวาสวัดโพธิ์ศรี ได้ร่วมกันบริจาคสมทบก่อสร้างอาคารเรียนแบบ 008 ขนาด 6 ห้องเรียน   1 หลัง ในที่ดินที่ชาวบ้านสงวนไว้
พ.ศ. 2512 ย้ายจากวัดโพธิ์ศรี มาเรียนที่อาคารหลังใหม่ โดยใช้ชื่อว่า โรงเรียนบ้านดู่ (สหราษฎร์วิทยา)
พ.ศ. 2517 ครูเผื่อน ทัตพงษ์ศรีธร และชาวบ้านเห็นว่า บริเวณโรงเรียนไม่สามารถจะขยายให้เจริญได้ จึงแลกเปลี่ยนที่ดินกับเอกชน ซึ่งทางองค์การบริหารส่วนจังหวัดอนุมัติให้เปลี่ยนได้
พ.ศ. 2520 ได้อาคารเรียนแบบ ป.1 ฉ จำนวน 4 ห้องเรียน 1 หลัง ได้สร้างอาคารเรียนบนที่ดินแห่งใหม่ และได้ย้ายมาเรียน เมื่อวันที่  20 มกราคม 2520 เมื่อวันที่ 5 พฤศจิกายน พ.ศ. 2520 คณะครูและชาวบ้านได้ย้ายอาคารหลังเดิม ซึ่งอยู่ในบ้านมาสร้างที่ดินแห่งใหม่ ด้วยงบประมาณ 130,000 บาท
พ.ศ. 2521 ได้งบสร้างส้วม 1 หลัง 5 ห้อง เป็นเงิน 17,500 บาท
พ.ศ. 2525 ได้รับงบสร้างอาคารอเนกประสงค์เป็นเงิน 120,000 บาท
พ.ศ. 2531 ได้รับงบสร้างอาคารเรียนแบบ สปช. 105 / 29 จำนวน  4  ห้องเรียนเป็นเงิน 1,200,000 บาท
พ.ศ. 2532 ได้รับงบต่อเติมชั้นล่างอาคารเรียน 105 / 29 เป็นเงิน 240,000 บาท
พ.ศ. 2540 คณะกรรมการโรงเรียน ครู ศิษย์เก่า ชาวบ้านได้ทอดผ้าป่าการศึกษาสร้างอาคารหน้าห้องสมุด 1 หลัง เป็นเงิน 452,000 บาท
พ.ศ. 2545 ได้รับงบสร้างอาคารเรียนแบบ 105 / 29  จำนวน 1 หลัง 4 ห้องเรียนเป็นเงิน 1,525,000 บาท
ปัจจุบันโรงเรียนบ้านดู่ (สหราษฎร์วิทยา) จัดการศึกษาทั้งระบบปฐมวัย ประถมศึกษา และมัธยมศึกษาตอนต้น เป็นโรงเรียนแบบสหศึกษา มีอาคารเรียนถาวรจำนวน 3 หลัง หอสมุด 1 หลัง โรงอาหาร 1 หลัง
ทำเนียบผู้บริหารโรงเรียนบ้านดู่ (สหราษฎร์วิทยา)

| 0 | 1 | 2 | 3 |
| --- | --- | --- | --- |
| ที่ | นามผู้บริหาร | ตำแหน่ง | ปีที่ดำรงตำแหน่ง |
| 1 | นายลัภ สุจริต | ครูใหญ่ | พ.ศ. 2482-2489 |
| 2 | นายถาด พึ่งมีบุญ | ครูใหญ่ | พ.ศ. 2489-2510 |
| 3 | นายสำเภา อินทะวงษ์ | ครูใหญ่ | พ.ศ. 2510-2517 |
| 4 | นายเกลี้ยง นมเกษม | ครูใหญ่ | พ.ศ. 2518-2519 |
| 5 | นายเรียบ สุจริต | ครูใหญ่ | พ.ศ. 2519-2525 |
| 6 | นายช้อย โต้งสูงเนิน | ผู้อำนวยการ | พ.ศ. 2525-2546 |
| 7 | นายบุญส่ง วิทยกิตติกุล | อาจารย์ใหญ่ | พ.ศ. 2546-2548 |
| 8 | นายนิรุทธิ์ เฟ้นดี้ | ผู้อำนวยการ | พ.ศ. 2548-ปัจจุบัน |
สถานที่ภายในโรงเรียน

อาคาร 1 เป็นอาคารสูง 2 ชั้น เป็นห้องเรียนเรียนของนักเรียนประถมศึกษาปีที่ 1-3
อาคาร 2 เป็นอาคารสูง 2 ชั้น เป็นที่ตั้งของห้องผู้อำนวยการโรงเรียน, ห้องพักครู, ห้องเรียนของนักเรียนชั้นอนุบาล, ห้องคอมพิวเตอร์, ห้องโสตทัศนศึกษา, ห้องทดลองวิทยาศาสตร์ และห้องดนตรีไทย
อาคาร 3 เป็นอาคารสูง 2 ชั้น ปัจจุบันเป็นที่ตั้งของห้องเรียนของนักเรียนประถมศึกษาปีที่ 4-6, ห้องพักครู และห้องเรียนของนักเรียนมัธยมศึกษาปีที่ 1-3
อาคารเอนกประสงค์ เป็นโรงอาหาร และลานกิจกรรม
อาคารห้องสมุดราษฎร์อุปถัมภ์ เป็นอาคารชั้นเดียว เป็นที่ตั้งของห้องสมุด และห้องพยาบาล
สหกรณ์ร้านค้า
สัญลักษณ์ประจำโรงเรียน

สีประจำโรงเรียน : แสด-ขาว
คำขวัญโรงเรียน : มีวินัย ใฝ่เรียนรู้
ต้นไม้ประจำโรงเรียน : ต้นประดู่
แหล่งข้อมูลอื่น

โรงเรียนบ้านดู่(สหราษฎร์วิทยา)[ลิงก์เสีย]
ไทกร พลสุวรรณ

| ไทกร พลสุวรรณ |
| --- | --- |
ไทกรขณะร่วมกิจกรรมกับพันธมิตรประชาชนเพื่อประชาธิปไตยในปี 2551
ข้อมูลส่วนบุคคล
เกิด: 7 กันยายน พ.ศ. 2511 (56 ปี) จังหวัดขอนแก่น ประเทศไทย
พรรคการเมือง: รักษ์สันติ พรรคประชาธิปัตย์ พรรคประชาชนไทย พรรคมัชฌิมาธิปไตย
การเข้าร่วม พรรคการเมืองอื่น: พันธมิตรประชาชนเพื่อประชาธิปไตย (2548-ไม่ทราบข้อมูล) องค์การพิทักษ์สยาม (2555-2557)   คณะสามัคคีประชาชนเพื่อประเทศไทย (2564-ปัจจุบัน)

ไทกร พลสุวรรณ หรือ ทัยกร พลสุวรรณ  เป็นนักเคลื่อนไหวทางการเมืองชาวไทย ปัจจุบันเป็นแกนนำคณะหลอมรวมประชาชน
บทบาททางการเมือง

เคยเป็นสมาชิกพรรคประชาธิปัตย์ มาก่อน แต่ต่อมาได้ลาออกและได้จัดตั้งพรรคการเมืองของตนเองขึ้น ชื่อ "พรรคประชาชนไทย" จากนั้นหันมาก่อตั้งขบวนการอีสานกู้ชาติ ซึ่งวิจารณ์นายกรัฐมนตรีทักษิณ ชินวัตร
ในคดียุบพรรคประชาธิปัตย์และไทยรักไทย เขาเป็นผู้มีบทบาทอย่างมากในการสืบหาหลักฐานที่พรรคไทยรักไทยจ้างวานพรรคเล็กเพื่อให้ลงเลือกตั้งในวันที่ 2 เมษายน 2549 แต่ทางพรรคไทยรักไทยโต้กลับมาว่า เป็นการใส่ความและเขาสนิทสนมกับสุเทพ เทือกสุบรรณ เลขาธิการพรรคประชาธิปัตย์ ซึ่งคณะตุลาการศาลรัฐธรรมนูญวินิจฉัยว่าการกระทำของเขาเป็นการกระทำส่วนตัวไม่เกี่ยวข้องกับพรรค[ต้องการอ้างอิง]
ต่อมา เขายังคงดำเนินกิจกรรมทางการเมือง ร่วมกับอธิวัฒน์ บุญชาติ แกนนำแนวร่วมอีสานกู้ชาติ ในช่วงการชุมนุมของพันธมิตรประชาชนเพื่อประชาธิปไตย พ.ศ. 2551 การชุมนุมขององค์การพิทักษ์สยาม ปี พ.ศ. 2555 เขายังได้เข้าเป็นสมาชิกพรรคมัชฌิมาธิปไตย และลงสมัครรับเลือกตั้งในจังหวัดขอนแก่น ปลายปี 2550 แต่ไม่ได้รับการเลือกตั้ง และยังเป็นประธานชมรมไทยเป็นหนึ่งเดียว ก่อนจะลงสมัครรับเลือกตั้งเมื่อปี พ.ศ. 2554 ในนามพรรครักษ์สันติ และไม่ได้รับการเลือกตั้ง
ในปี พ.ศ 2553 ศาลล้มละลายมีคำสั่งพิทักษ์ทรัพย์เด็ดขาด​ ต่อมา ศาลล้มละลายกลางได้มีคำสั่งยกเลิกคำฟ้องการล้มละลายเนื่องจากชำระหนี้ที่ค้างอยู่ทั้งหมด
ในปี พ.ศ. 2564 ไทกรกลับมาเคลื่อนไหวทางการเมืองอีกครั้ง โดยเข้าร่วมกับคณะสามัคคีประชาชนเพื่อประเทศไทย(คณะไทยไม่ทน) ร่วมกับนายจตุพร พรหมพันธุ์
แหล่งข้อมูลอื่น

ไทกร พลสุวรรณ ที่เฟซบุ๊ก
ไทกร พลสุวรรณ ที่เอกซ์ (ทวิตเตอร์)
โชโซกาเบะ โมโตจิกะ

โชโซกาเบะ โมโตจิกะ
โชโซกาเบะ โมโตจิกะ (ญี่ปุ่น: 長宗我部元親; โรมาจิ: Chōsokabe Motochika; พ.ศ. 2081 - 11 กรกฎาคม พ.ศ. 2142) เป็นไดเมียว ญี่ปุ่นในยุคเซ็งโงกุที่ได้ครองทั้งเกาะชิโกกุ
ประวัติ

โมโตจิกะ เกิดในปราสาทโอโกะในเขตนางาโอกะ ของแคว้นโทซะ เขาเป็นลูกคนโตและผู้สืบทอดของโชโซกาเบะ คูนิจิกะ โมโตจิกะเป็นคนเงียบและเรียบร้อย (เมื่อก่อนนั้นว่ากันว่ามีฉายาว่า ฮิเมะวาโกะ ซึ่งแปลว่าเจ้าหญิงตัวน้อย)  แต่ต่อมาเขาก็ได้ฝึกวิชาการรบจนเป็นนักรบที่เก่งกล้า ใน พ.ศ. 2103 โมโตจิกะได้เข้าสู่สนามรบเป็นครั้งแรก สู้กับตระกูลโมโตยามะ
ตระกูลโชโซกาเบะนั้นเป็นตระกูลย่อยที่แยกมาจากตระกูลอิจิโจ จึงทำให้ตระกูลโชโซกาเบะขึ้นตรงต่อตระกูลอิจิโจ แต่เมื่อโมโตจิกะเติบใหญ่ บิดาของโมโตจิกะก็เริ่มแยกตัวออกจากตระกูลอิจิโจ และสืบทอดเจตนาให้ลูกชายของตน เมื่อหลังจากชัยชนะในศึกอาซากูระกับตระกูลโมโตยามะและพันธมิตรแล้ว โมโตจิกะก็ตั้งตัวอยู่ที่ทุ่งราบโคจิ และรวบรวมทหารมาได้ 7,000 นายบุกโจมตีตระกูลอากิคู่ปรับที่อยู่ด้านตะวันออกของแคว้นโทซะ ตระกูลอากิเข้าร่วมกับตระกูลอิจิโจที่กำลังย่ำแย่อยู่ โดยมีอิจิโจ คาเงซาดะเป็นหัวหน้าตระกูล โมโตจิกะได้ชัยชนะอย่างง่ายดาย คาเงซาดะรีบถอยทัพไปแคว้นบังโงะ ต่อมาตระกูลโอโตโมะได้สนับสนุนคาเงซาดะ โดยส่งกองกำลังมาให้ แล้วคาเงซาดะก็บุกโมโตจิกะอีกครั้ง แต่ก็ย่อยยับกลับไป หลังจากศึก โมโตจิกะได้ครอบครองแคว้นโทซะทั้งหมด และวางแผนที่จะครองทั้งเกาะชิโกกุมาครอบครอง
รวบรวมเกาะชิโกกุ

หลังจากครองโทซะ โมโตจิกะก็ได้รวบกำลังอีกครั้งเพื่อไปบุกแคว้นอิโยะที่อยู่ด้านเหนือ เจ้าแห่งแคว้นนั้นคือโคโนะ มิจินาโอะ ที่ได้รับการสนับสนุนจากตระกูลโมริ แต่ทว่าช่วงที่โมโตจิกะเคลื่อนทัพบุกใน พ.ศ. 2122 ตระกูลโมริไม่สามารถมาช่วยเขาได้เพราะกำลังรบกับโอดะ โนบูนางะ จึงทำให้มิจินาโอะต้องเผชิญกับโมโตจิกะเพียงลำพัง ทัพของโมโตจิกะซึ่งนำทัพโดย ฮิซาตาเกะ ชิกาโนบุบุกโจมตีปราสาทโอกายามะ ซึ่งเป็นป้อมที่แกร่งที่สุดทางใต้ของแคว้นอิโยะ ระหว่างล้อมปราสาทนั้น ชิกาโนบุถูกยิงเสียชีวิต ทำให้ทัพของโมโตจิกะแตกพ่ายไป ปีต่อมา โมโตจิกะนำทัพมาเองจำนวน 30,000 นายเข้าบุกอีกครั้ง ทัพของมิจินาโอะแตกพ่ายไปแคว้นบังโงะ ทำให้โมโตจิกะได้ครองแคว้นอิโยะได้สำเร็จ ใน พ.ศ. 2125 โมโตจิกะบุกแคว้นอาวะและปราบตระกูลโซโงะ และปีต่อมา โมโตจิกะก็เข้าบุกส่วนที่เหลือของอาวะ และบุกขึ้นเลยไปแคว้นซานูกิ และได้ครองเกาะชิโกกุทั้งหมดเป็นอันสำเร็จ
โทโยโตมิ ฮิเดโยชิ

หลังจากโมโตจิกะได้ครองเกาะชิโกกุมาได้ปีกว่า ๆ และเมื่อถึงพ.ศ. 2127 หายนะก็เข้ามาสู่ดินแดนของเขา โทโยโตมิ ฮิเดโยชิได้นำทัพมาร่วมแสนนายเข้าบุกเกาะชิโกกุ โดยมีทหารจากตระกูลโมริ 30,000 นาย และอยู่ภายใต้ของขุนพลฮาชิบะ ฮิเดงานะ อีก 60,000 นาย โมโตจิกะเห็นว่าไม่สามารถสู้กองกำลังที่เหนือกว่ามากได้จึงยอมจำนน และฮิเดโยชิก็เอาแคว้นอิโยะ อาวะ และซานูกิไป แต่ยังให้โมโตจิกะครอบครองแคว้นโทซะไว้อย่างเดิม หลังจากนั้นอีก 3 ปี พ.ศ. 2130 โมโตจิกะก็ถูกฮิเดโยชิเรียกตัวไปทำศึกเพื่อยึดครองเกาะคีวชู รบกับตระกูลชิมาซุในศึกเฮซึงิงะวะ กองทัพของฮิเดโยชิและพันธมิตรถูกทำลาย ลูกชายคนโปรดของโมโตจิกะ โชโซกาเบะ โนบูจิกะ ได้ตายในสนามรบ ฮิเดโยชิหวังจะปลอบโมโตจิกะโดยยกเขตโอซูมิให้เป็นการทดแทน แต่โมโตจิกะปฏิเสธอย่างสุภาพไป ใน พ.ศ. 2133 ที่ศึกปราสาทโอดาวาระ โมโตจิกะได้เป็นคนนำทัพเรือมาสนับสนุนให้ฮิเดโยชิ และอีก 2 ปีต่อมา ก็นำทหารจำนวน 3,000 นายเข้าบุกเกาหลีใต้
หลังจากเกาหลีใต้

โมโตจิกะได้นำทัพกลับมา แล้วเขาก็ถอนตัวออกจากกองทัพเกี่ยวกับการรบไปใช้ชีวิตแบบพระอย่างเรียบง่าย เมื่อ พ.ศ. 2142 โมโตจิกะก็สิ้นลมอย่างเงียบ ๆ ในคฤหาสน์ที่เขตฟูชิมิ นครเกียวโต
ความนิยมในปัจจุบัน

โมโตจิกะนั้นได้ปรากฏอยู่ในเกม Samurai Warrior: Legend Xtreme, Samurai Warrior 2 Empire และ Orochi Warrior 2: Rebirth of the Demon Lord
โมโตจิกะได้ปรากฏอยู่ในเกม Sengoku Basara 2 เช่นกัน โมโตจิกะได้ปรากฏในรูปแบบของโจรสลัดที่ดวงตาข้างซ้ายบอด และเป็นคู่ปรับกับโมริ โมโตนาริ
ไมโคลทอฟ

ไมโคลทอฟ (ญี่ปุ่น: マイクロトフ; โรมาจิ: Maikurotofu) เป็นตัวละครจากเกมเก็นโซซุยโคเด็น II และเก็นโซซุยโคไกเด็น ฉบับที่ 2 ไมโคลทอฟเป็นหัวหน้าของกองทัพอัศวินน้ำเงินแห่งมาธิลดา
ข้อมูลส่วนตัว

ชื่อ: ไมโคลทอฟ 

ดวงดาวประจำตัว: จิโม (Chimou) 

บ้านเกิด: รอคแอกซ์ (Rockaxe) 

อายุ: 26 ปี (เก็นโซซุยโคเด็น II) 

เผ่าพันธุ์: มนุษย์ 

รูนที่ถือครอง: ไม่ปรากฏ 

ครอบครัว: ไม่ปรากฏ 

สถานะ: หัวหน้ากองทัพอัศวินน้ำเงินแห่งมาธิลดา (Captain of the blue Matilda Knight) 

สถานที่อยู่ปัจจุบัน: ไม่ปรากฏ 

สงครามที่เข้าร่วม: สงครามรวบรวมแผ่นดินดูนัน
ประวัติ

ไมโคลทอฟเป็นคนที่มีนิสัยซึ่อตรงและหัวรุนแรง แต่อย่างไรก็ตามเขายึดถือความถูกต้องอยู่เหนือสิ่งอื่นใดและพยายามทำทุกสิ่งทุกอย่างที่เขาจะสามารถทำได้เพื่อทำในสิ่งที่ถูกต้อง
ในขณะที่โกรูโดไม่ยอมให้กองทัพเข้าช่วยเหลือประชาชนจนทำให้ประชาชนต้องล้มตายเป็นจำนวนมาก ไมโคลทอฟทนกับการกระทำนี้ไม่ได้จึงปลดตราอัศวินออกและเข้าร่วมกับกองทัพของริโอ พร้อมกับคามิวเพื่อนสนิทของเขา ซึ่งได้กลายเป็นกองกำลังสำคัญของกองทัพดูนัน
ภายหลังจากสิ้นสุดสงครามไมโคลทอฟและคามิวช่วยกันบูรณะกองทัพอัศวินแห่งมาธิลด้าขึ้นมาใหม่ (กองทัพเก่าล่มสลายไปพร้อมกับโกรูโด) ก่อนที่จะออกเดินทางไปยังกราสแลนด์ ขณะเดินทางเขาได้ไปยังหมู่บ้านมิลิต และได้เข้าไปพัวพันกับเหตุการณ์วีรบุรุษเพลง (Fire Champion) ตัวปลอม (ซึ่งทราบภายหลังว่าเป็นอดีตอัศวินขาวลูกน้องของโกรูโด) หลังจากเหตุการณ์นี้เขาก็ได้ออกเดินทางต่อไป
ไท ต.ศิลาชัย

| ไท ต> ศิลาชัย |
| --- | --- |
เกิด: เอกวัฒน์ ทาริน 1 มกราคม พ.ศ. 2528 (39 ปี)
ไท ต.ศิลาชัย หรือนายเอกวัฒน์ ทาริน เกิดเมื่อ 1 มกราคม พ.ศ. 2528 ที่จังหวัดอุดรธานี
ประวัติ

ไทเริ่มต้นด้วยการชกมวยไทยในชื่อโชคนำชัย ต.ศิลาชัย เนื่องจากมีจุดเด่นที่เป็นมวยหมัดหนัก จึงหันมาชกมวยสากลเมื่อ พ.ศ. 2545 ปรากฏว่าแพ้คะแนน ก้องเดช ศิษย์ตราษตระการ จึงหันกลับไปชกมวยไทยตามเดิม
อีก 4 ปีต่อมา ไทหันกลับมาชกมวยสากลอีกครั้งเมื่อ พ.ศ. 2549 ชนะน็อค โอมิด โกลิซาเคย์ ยก 4 จึงหันมาชกมวยสากลอย่างต่อเนื่อง การชกที่สร้างชื่อเสียงคือชนะน็อคยอดดำรงค์ ศิษย์ยอดธง อดีตแชมป์โลกของสมาคมมวยโลกในยกที่ 5 จากนั้น ไทได้ชิงแชมป์โลกเยาวชนของสภามวยโลกรุ่นเฟเธอร์เวทและเป็นฝ่ายชนะคะแนน อาร์เมอร์ ทิโน่ ได้ครองแชมป์สมใจ ป้องกันแชมป์ได้ระยะหนึ่งก็ไปเสียแชมป์ที่ออสเตรเลีย
เกียรติประวัติ

แชมป์เยาวชนรุ่นเฟเธอร์เวท WBC (2550 - 2551)
ชิง, 9 พฤศจิกายน 2550 ชนะคะแนน อาร์เมอร์ ทิโน่ ( ฟิลิปปินส์) ที่ อ.โพนทอง จ.ร้อยเอ็ด
ป้องกันแชมป์ครั้งที่ 1, 11 เมษายน 2551 ชนะน็อค ยก 6 มัสอู อิซาดี้ (อิหร่าน) ที่ เวทีมวยกรุงเทพ
ป้องกันแชมป์ครั้งที่ 2, 25 สิงหาคม 2551 ชนะคะแนน ไมค์ ทุมบากา (ฟิลิปปินส์) ที่ อ.ลาดบัวหลวง จ.พระนรครศรีอยุธยา
เสียแชมป์, 17 ตุลาคม 2551 (ชิงแชมป์เฉพาะกาล IBF รุ่นเฟเธอร์เวท), แพ้คะแนน เดวี่ บราวน์ ( ออสเตรเลีย) ที่ เดอะคิวบ์ แคมเบลล์ทาวน์ รัฐนิวเซ้าท์เวลส์
แชมป์ WBO Oriental รุ่นไลท์เวท (2552 - 2554)
ชิง, 6 มีนาคม 2552 ชนะคะแนน เอ็ดดี้ โคโมโร่ ( อินโดนีเซีย) ที่ จ.สุรินทร์
ป้องกันแชมป์ครั้งที่ 1, 25 เมษายน 2552 ชนะคะแนน ไมค์ ทุมบากา (ฟิลิปปินส์) ที่ จ.เพชรบูรณ์
ป้องกันแชมป์ครั้งที่ 2, 4 ธันวาคม 2552  ชนะน็อค ยก 10 แดนนี่ ปานิโล (ฟิลิปปินส์) ที่ มหาวิทยาลัยกรุงเทพธนบุรี
ป้องกันแชมป์ครั้งที่ 3, 23 มกราคม 2553 ชนะน็อค ยก 5 ไมค์ ทุมบากา (ฟิลิปปินส์) ที่ จ.เชียงใหม่
ป้องกันแชมป์ครั้งที่ 4, 26 เมษายน 2553 ชนะน็อค ยก 2 โจเอล เดอลาครูซ (ฟิลิปปินส์) ที่ อ.หล่มสัก จ.เพชรบูรณ์
ป้องกันแชมป์ครั้งที่ 5, 1 ตุลาคม 2553 ชนะน็อค ยก 4 อาร์เมอร์ ทิโน่ (ฟิลิปปินส์) ที่ ตลาดคลอง7 จ.ปทุมธานี
ป้องกันแชมป์ครั้งที่ 6, 7 มกราคม 2554 ชนะน็อค ยก 2 อาร์เนียล โดเนล (ฟิลิปปินส์) ที่ หมู่บ้านเวียง อ.เชียงของ จ.เชียงราย
เสียแชมป์, 25 เมษายน 2554 แพ้น็อค ยก 6 โจเซ่ ออสแคมโป (ฟิลิปปินส์) ที่ อ.หล่มสัก จ.เพชรบูรณ์
ไทยลีก 3 ฤดูกาล 2563 – ตอนล่าง

| --- | --- |
ฤดูกาล: 2563
← 2562 2564 → 
ไทยลีก 3 ฤดูกาล 2563 – ตอนล่าง เป็นส่วนหนึ่งของการแข่งขันฟุตบอลไทยลีก 3 ซึ่งเป็นการแข่งขันฟุตบอลในระดับที่ 3 ของระบบลีกไทย โดยมีสโมสรที่เข้าร่วมการแข่งขันทั้งหมด 14 สโมสร
การเปลี่ยนแปลงจากฤดูกาลที่ผ่านมา > สโมสรที่เข้ามา > เลื่อนชั้นจากไทยลีก 4

มหาวิทยาลัยปทุมธานี
ปัตตานี
การเปลี่ยนแปลงจากฤดูกาลที่ผ่านมา > สโมสรที่ออกไป > เลื่อนชั้นสู่ไทยลีก 2

นครปฐม ยูไนเต็ด
แกรนด์ อันดามัน ระนอง ยูไนเต็ด
การเปลี่ยนแปลงจากฤดูกาลที่ผ่านมา > สโมสรที่ออกไป > ตกชั้นสู่ไทยลีก 4

ทหารบก
สุราษฎร์ธานี
สโมสร > สนามเหย้าและที่ตั้ง

กรุงเทพมหานครและปริมณฑล
ที่ตั้งของสโมสรในการแข่งขันไทยลีก 3 ฤดูกาล 2563 ตอนล่าง
ที่ตั้งของสโมสรจากกรุงเทพมหานครและปริมณฑลในการแข่งขันไทยลีก 3 ฤดูกาล 2563 ตอนล่าง
| สโมสร | ที่ตั้ง | สนาม | ความจุ | อันดับฤดูกาล 2562 |
| --- | --- | --- | --- | --- |
| กระบี่ | กระบี่ | สนามกีฬากลางจังหวัดกระบี่ | 6,000 | 7 |
| จามจุรี ยูไนเต็ด | กรุงเทพมหานคร (ปทุมวัน) | สนามกีฬาจุฬาลงกรณ์มหาวิทยาลัย | 20,000 | 4 |
| ตรัง | ตรัง | สนามกีฬาเทศบาลนครตรัง | 5,000 | 3 |
| นครศรีฯ ยูไนเต็ด | นครศรีธรรมราช (ร่อนพิบูลย์) | สนามกีฬาองค์การบริหารส่วนจังหวัดนครศรีธรรมราช |  | 10 |
| นรา ยูไนเต็ด | นราธิวาส | สนามกีฬาองค์การบริหารส่วนจังหวัดนราธิวาส | 5,000 | 3 |
| บีทียู ส.บุญมีฤทธิ์ ยูไนเต็ด | กรุงเทพมหานคร (ทวีวัฒนา) | สนามกีฬามหาวิทยาลัยกรุงเทพธนบุรี | 1,500 | 9 |
| มหาวิทยาลัยเกษมบัณฑิต | กรุงเทพมหานคร (มีนบุรี) | สนามกีฬามหาวิทยาลัยเกษมบัณฑิต วิทยาเขตร่มเกล้า | 2,000 | 8 |
| มหาวิทยาลัยนอร์ทกรุงเทพ | ปทุมธานี (ธัญบุรี) | สนามกีฬามหาวิทยาลัยนอร์ทกรุงเทพ วิทยาเขตรังสิต |  | 5 |
มหาวิทยาลัยปทุมธานี↑: 
| ภูเก็ต ซิตี้ | ภูเก็ต | สนามกีฬาสุระกุล | 15,000 | 6 |
ปัตตานี↑: 
| ราชประชา | กรุงเทพมหานคร (หนองแขม) | ธนบุรีสเตเดียม | 1,000 | 12 |
หมายเหตุ
↓ หมายถึงสโมสรที่ตกชั้นจากไทยลีก 2
↑ หมายถึงสโมสรที่เลื่อนชั้นจากไทยลีก 4
ตารางคะแนน

| อันดับ | ทีมด ค ก | เล่น | ชนะ | เสมอ | แพ้ | ได้ | เสีย | ต่าง | คะแนน | การผ่านเข้ารอบหรือการตกชั้น |
| --- | --- | --- | --- | --- | --- | --- | --- | --- | --- | --- |
| 1 | BKK | 2 | 2 | 0 | 0 | 6 | 1 | +5 | 6 | เลื่อนชั้นไปสู่ไทยลีก 2 ฤดูกาล 2564 และผ่านเข้ารอบชิงชนะเลิศกับทีมชนะเลิศตอนบน |
| 2 | NBU | 2 | 1 | 1 | 0 | 2 | 0 | +2 | 4 | แข่งขันในรอบเพลย์ออฟเพื่อเลื่อนชั้นไปสู่ไทยลีก 2 ฤดูกาล 2564 |
| 3 | ปัตตานี | 2 | 1 | 1 | 0 | 4 | 3 | +1 | 4 |  |
| 4 | PTU | 2 | 1 | 1 | 0 | 2 | 1 | +1 | 4 |  |
| 5 | ตรัง | 2 | 1 | 1 | 0 | 2 | 1 | +1 | 4 |  |
| 6 | KBU | 2 | 1 | 0 | 1 | 5 | 3 | +2 | 3 |  |
| 7 | RAJ | 2 | 1 | 0 | 1 | 2 | 2 | 0 | 3 |  |
| 8 | กระบี่ | 2 | 0 | 1 | 1 | 1 | 2 | −1 | 1 |  |
| 9 | นครศรีฯ ยูไนเต็ด | 2 | 0 | 1 | 1 | 1 | 2 | −1 | 1 |  |
| 10 | นรา ยูไนเต็ด | 2 | 0 | 1 | 1 | 0 | 1 | −1 | 1 |  |
| 11 | BTU | 2 | 0 | 1 | 1 | 2 | 4 | −2 | 1 | ตกชั้นสู่ไทยลีก 4 ฤดูกาล 2564 |
| 12 | BBN | 2 | 0 | 0 | 2 | 1 | 8 | −7 | 0 | ตกชั้นสู่ไทยลีก 4 ฤดูกาล 2564 |
นัดแรกจะแข่งขันในวันที่ 15 กุมภาพันธ์ 2563 แหล่งที่มา: ไทยลีก 3
กฎการจัดอันดับ: : 1.คะแนนรวม 2.ผลต่างประตูได้-เสีย 3.จำนวนประตูได้ 
4.จำนวนนัดที่ชนะ 
 : 1.คะแนนรวม 2.ผลเฮด-ทู-เฮด/มินิลีก 3.ผลต่างประตูได้-เสียของมินิลีก 4.จำนวนประตูได้ของมินิลีก 5.ผลต่างประตูได้-เสียทั้งหมด 6.จำนวนประตูได้ทั้งหมด 7.คะแนนใบเหลือง-ใบแดง 8.เพลย์ออฟ
↑  "OFFICIAL! ฝ่ายจัดบ.ไทยลีกประกาศแบ่งโซน T3 ฝั่งละ 14 ทีม". thailive.net. 2 พฤศจิกายน 2561. สืบค้นเมื่อ 3 พฤศจิกายน 2561. {{cite news}}: ตรวจสอบค่าวันที่ใน: |accessdate= (help)[ลิงก์เสีย]
↑  "ระเบียบข้อบังคับว่าด้วยการจัดการแข่งขันกีฬาฟุตบอลลีกอาชีพ รายการ "ไทยลีก 3" พ.ศ. 2562" (PDF). thaileague.co.th. สมาคมกีฬาฟุตบอลแห่งประเทศไทย ในพระบรมราชูปถัมภ์.
ไวรัส ACTS.LFM.926

ACTS.LFM.926 เป็นไวรัสที่ติดกับไฟล์ช็อกเวฟแฟลช (.swf) ไวรัสตัวนี้ จะใช้สคริปต์ภาษาแอ็กชันสคริปต์ (ActionScript) ที่ใช้กันในช็อกเวฟแฟลช เพื่อสร้างไฟล์ชื่อ V.COM ในโฟลเดอร์เดียวกันกับที่ไฟล์แฟลชทำงานอยู่ ไฟล์นี้เป็นมากกว่าไวรัสที่ทำงานตามปกติ เพราะมันสามารถติดในไฟล์ช็อกเวฟแฟลชที่อยู่ในโฟลเดอร์เดียวกัน
ข้อมูลทางเทคนิค

ACTS.LFM.926 มีขนาด 926 ไบต์ ซึ่งจะแทรกเข้าไปในไฟล์ Shockwave Flash (.swf)
การทำงานของมันเป็นแบบง่าย ๆ คือการวนใช้ FindFirst/FindNext การทำงานจะหยุดลง ถ้าไม่มีไฟล์  .swf ถูกพบ หรือไฟล์ถูกตั้งค่าเป็น อ่านอย่างเดียว
ไวรัส Accept.3773

Accept.3773 เป็นไวรัสประเภท ไวรัสติดไฟล์ หากติดแล้วจะมีไฟล์ 2 ไฟล์ ไฟล์แรกความยาว 5019 ไบต์ (.COM) และ 3773 ไบต์ (.EXE)
ข้อมูลทางเทคนิค

ไวรัสนี้ จะแพร่กระจ่ายผ่านการคัดลอกเท่านั้น
ไมโครโฟน

ไมโครโฟน
ไมโครโฟน คืออุปกรณ์รับเสียงแล้วแปลงเป็นสัญญาณไฟฟ้า เพื่อประมวลผลในเครื่องขยายเสียงหรืออุปกรณ์ผสมเสียงอื่น ๆ ไมโครโฟนประกอบด้วยขดลวดและแม่เหล็กเป็นหลัก เมื่อเสียงกระทบตัวรับในไมโครโฟน จะทำให้ขดลวดสั่นสะเทือนตัดกับสนามแม่เหล็ก จึงทำให้เกิดสัญญาณไฟฟ้า ซึ่งเป็นหลักการทำงานตรงข้ามกับลำโพง โดยทั่วไปไมโครโฟนใช้รับเสียงพูดหรือเสียงร้องเพลง
ชนิดของไมโครโฟน

ชนิดของไมโครโฟน แบ่งตามหลักการทางไฟฟ้า ได้ 2 ประเภท ได้แก่
แบบไดนามิก
แบบคอนเดนเซอร์
แบบไดนามิก ทำงานโดยการสั่นสะเทือนของขดลวด ที่อยู่รอบแกนแม่เหล็ก ทำให้เกิดกระแสไฟฟ้า อาศัยหลักการเหนี่ยวนำไฟฟ้า
แบบคอนเดนเซอร์ ปล่อยกระแสไฟฟ้าสายตรง ไหลไปยังตัวไมค์ ซึ่งมีแผ่นโลหะบางๆตรวจจับการสั่นสะเทือนของอากาศ แล้วเปิด-ปิดทางเดินของวงจรไฟฟ้า
แหล่งข้อมูลอื่น

Info, Pictures and Soundbytes from vintage microphones
Searchable database of specs and component info from 600+ microphones
Microphone construction and basic placement advice เก็บถาวร 2009-10-16 ที่ เวย์แบ็กแมชชีน
History of the Microphone เก็บถาวร 2010-08-23 ที่ เวย์แบ็กแมชชีน
| ด ค กอุปกรณ์คอมพิวเตอร์ขั้นพื้นฐาน |
| --- | --- |
อุปกรณ์อินพุต:  คีย์บอร์ด  เครื่องกราดภาพ  ไมโครโฟน  อุปกรณ์ชี้ กราฟิกส์แท็บเล็ต  จอยสติก  ปากกาแสง  เมาส์  พ็อยน์ติงสติก  ทัชแพด  จอสัมผัส  แทร็กบอล  เว็บแคม 
อุปกรณ์เอาต์พุต:  จอภาพ  แผงแสดงอักษรเบลล์  เครื่องพิมพ์  ลำโพง  พล็อตเตอร์ 
หน่วยบันทึกข้อมูลแบบถอดได้:  ออปติคัลดิสก์ไดร์ฟ CD-RW  DVD+RW  BD-R  ชุดจานบันทึก  ฟลอปปีดิสก์  การ์ดหน่วยความจำ  ยูเอสบีแฟลชไดรฟ์ 
กล่องครอบคอมพิวเตอร์:  หน่วยประมวลผลกลาง (CPU)  HDD / SSD / SSHD  แผงวงจรหลัก  ตัวควบคุมระบบติดต่อประสาน  แหล่งจ่ายไฟ  หน่วยความจำเข้าถึงโดยสุ่ม (แรม)  การ์ดเสียง  การ์ดแสดงผล 
พอร์ตข้อมูล:  อีเทอร์เน็ต  ไฟร์ไวร์ (IEEE 1394)  พอร์ตขนาน  พอร์ตอนุกรม  USB  เต้ารับเสียง
ไวรัส A2M.Accessiv.A

A2M.Accessiv.A เป็นไวรัสคอมพิวเตอร์ประเภท มาโคร มีขนาด 1 โมดูล,1 มาโคร
ข้อมูลทางเทคนิค

ไวรัสตัวนี้เป็นไวรัสที่ทำขึ้นใหม่ตาม ไวรัส AM.Accessiv.A เพื่อให้มันทำงานภายใต้โปรแกรม ไมโครซอฟท์ แอคเซส 2.0. หากติดไวรัสนี้จะมีสิ่งต่างๆ ต่อไปนี้:
มาโคร AutoExec
โมดูล V
ในไมโครซอฟท์ แอคเซส, มาโครนั้นเป็นพื้นฐานง่ายๆ ที่สามารถเขียนเพื่อให้ทำงานอัตโนมัติ. หนึ่งในมาโครพิเศษนั้นคือ AutoExec, ซึ่งจะทำงานเมื่อฐานข้อมูล ไมโครซอฟท์ แอคเซส เปิดขึ้นอัตโนมัติ.
เมื่อฐานข้อมูลที่ติดไวรัสถูกเปิดขึ้น, ไวรัสจะค้นหาไฟล์ไมโครซอฟท์ แอคเซส (*.MDB) ในไดเร็คโทรรี่ปัจจุบันและคัดลอกทั้งมาโคร AutoExec และโมดูล V ไปยังไฟล์ MDB ต่อไป.
ไมเคิล มักกัฟเวิร์น

| 0 | 1 | 2 | 3 |
| --- | --- | --- | --- |
 มักกัฟเวิร์นขณะเล่นให้กับนอร์เทิร์นไอร์แลนด์ใน ค.ศ. 2019
ข้อมูลส่วนตัว
ชื่อเต็ม:  ไมเคิล มักกัฟเวิร์น
วันเกิด:   (1984-07-12) 12 กรกฎาคม ค.ศ. 1984 (40 ปี)
สถานที่เกิด:  เอนนิสกิลเลน ไอร์แลนด์เหนือ
ส่วนสูง:  6 ft 3 in (1.91 m)
ตำแหน่ง:  ผู้รักษาประตู
ข้อมูลสโมสร
สโมสรปัจจุบัน:  นอริชซิตี
หมายเลข:  33
สโมสรเยาวชน
0000–2001:  เอนนิสกิลเลนทาวน์ยูไนเต็ด
2001–2004:  เซลติก
สโมสรอาชีพ*
| ปี |  ทีม |  ลงเล่น |  (ประตู) |
| 2004–2008 |  เซลติก |  0 |  (0) |
| 2005 |  → สแตรนแรร์ (ยืม) |  19 |  (0) |
| 2006 |  → เซนต์จอห์นสโตน (ยืม) |  1 |  (0) |
| 2008–2009 |  ดันดียูไนเต็ด |  0 |  (0) |
| 2009–2011 |  รอสส์เคาน์ตี |  71 |  (0) |
| 2011–2014 |  ฟอลเกิร์ก |  105 |  (0) |
| 2014–2016 |  ฮามิลตันอะคาเดมิคัล |  75 |  (0) |
| 2016– |  นอริชซิตี |  32 |  (0) |
ทีมชาติ‡
|  |  นอร์เทิร์นไอร์แลนด์ รุ่นอายุไม่เกิน 19 ปี |  3 |  (0) |
| 2005–2006 |  นอร์เทิร์นไอร์แลนด์ รุ่นอายุไม่เกิน 21 ปี |  10 |  (0) |
| 2010– |  นอร์เทิร์นไอร์แลนด์ |  32 |  (0) |
 *นัดที่ลงเล่นและประตูที่ยิงให้แก่สโมสรเฉพาะลีกในประเทศเท่านั้น  ข้อมูลล่าสุด ณ วันที่ 20:41, 29 ธันวาคม 2020 (UTC) ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:40, 15 พฤศจิกายน 2020 (UTC)
ไมเคิล มักกัฟเวิร์น (เกิดวันที่ 12 กรกฎาคม ค.ศ. 1984) เป็นนักฟุตบอลชาวไอร์แลนด์เหนือผู้เล่นในตำแหน่งผู้รักษาประตูให้กับนอริชซิตีใน อีเอฟแอลแชมเปียนชิป และทีมชาติไอร์แลนด์เหนือ
มักกัฟเวิร์นเกิดที่เอนนิสกิลเลน และเริ่มต้นอาชีพกับเซลติกในสกอตติชพรีเมียร์ลีกใน ค.ศ. 2001 เขามีช่วงที่ถูกปล่อยยืมตัวให้กับสแตรนแรร์ในสกอตติชเซคันด์ดิวิชันใน ค.ศ. 2005 และเซนต์จอห์นสโตนในสกอตติชเฟิสต์ดิวิชันใน ค.ศ. 2006 ต่อมาเขาย้ายออกจากเซลติกใน ค.ศ. 2008 โดยที่ไม่เคยลงเล่นให้กับทีมชุดใหญ่เลย หลังจากนั้น เขาย้ายไปร่วมทีมดันดียูไนเต็ดในสกอตติชพรีเมียร์ลีก แต่ก็ออกจากสโมสรหลังจากที่ไม่ได้ลงเล่นเลยในหนึ่งฤดูกาลที่ผ่านมา ใน ค.ศ. 2009 เขาย้ายไปรอสส์เคาน์ตีในเฟิสต์ดิวิชัน ซึ่งเขามีช่วงเวลาสองปีที่ประสบความสำเร็จ ต่อมาใน ค.ศ. 2011 เขาย้ายไปฟอลเกิร์ก ก่อนที่จะย้ายไปฮามิลตันอะคาเดมิคัลใน ค.ศ. 2014 หลังจากที่เขาได้เล่นในสกอตแลนด์ทั้งหมด 15 ปีแล้ว เขาก็ได้ย้ายไปนอริชซิตีในอังกฤษในเดือนกรกฎาคม ค.ศ. 2016.
มักกัฟเวิร์นเคยเป็นตัวแทนของไอร์แลนด์เหนือในทีมชาติรุ่นอายุไม่เกิน 19 และ 21 ปี เขาลงเล่นให้กับทีมชาติชุดใหญ่ครั้งแรกในเดือนพฤษภาคม ค.ศ. 2010 และเป็นส่วนหนึ่งของทีมชาติในฟุตบอลชิงแชมป์แห่งชาติยุโรป 2016
เกียรติประวัติ

เซลติก
สกอตติชคัพ: 2003–04, 2006–07
รอสส์เคาน์ตี
สกอตติชชาเลนจ์คัพ: 2010–11
สกอตติชคัพ รองชนะเลิศ: 2009–10
ฟอลเกิร์ก
สกอตติชชาเลนจ์คัพ: 2011–12
แหล่งข้อมูลอื่น

สถิติของ ไมเคิล มักกัฟเวิร์น ที่ Soccerbase
ไมเคิล มักกัฟเวิร์น ที่ National-Football-Teams.com
Profile เก็บถาวร 2020-06-22 ที่ เวย์แบ็กแมชชีน at Irish FA
| ด ค กรายชื่อนักกีฬาทีมชาตินอร์เทิร์นไอร์แลนด์ – ฟุตบอลชิงแชมป์แห่งชาติยุโรป 2016 |
| --- | --- | --- |
|  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  1 มักกัฟเวิร์น  2 มักล็อกลิน  3 เฟอร์กัสสัน  4 มักออลีย์  5 จ. เอฟวันส์  6 แบร์ด  7 มักกินน์  8 เดวิส (c)  9 กริกก์  10 แลฟเฟอร์ตี  11 วอชิงตัน  12 แคร์รอลล์  13 ค. เอฟวันส์  14 แดลลัส  15 มักคัลลัก  16 นอร์วุด  17 มักแนร์  18 ฮิวส์  19 วอร์ด  20 แคทคาร์ต  21 มาเกนนิส  22 ฮอดสัน  23 แมนนัส  ผู้ฝึกสอน: โอนีลล์  |  |
| ด ค กผู้เล่นชุดปัจจุบันของสโมสรฟุตบอลนอริชซิตี  |
| --- | --- |
 1 กรึล  2 แอรอนส์  3 บายรัม  4 Godfrey  5 Hanley (c)  6 Zimmermann  7 รอเบิตส์  8 Vrančić  10 Leitner  11 Hernández  12 Lewis  14 Cantwell  15 Klose  16 Heise  17 บูเอนเดีย  18 Stiepermann  19 Trybull  20 เดอร์มิช  21 วิลเลียมส์  22 ปุกกี  23 McLean  24 Amadou  27 Tettey  32 Srbeny  33 มักกัฟเวิร์น  35 Idah  หัวหน้าผู้ฝึกสอน: สมิท
โชโกะ ไอดะ

| โชโกะ ไอดะ 相田翔子 |
| --- | --- |
เกิด:  (1970-02-23) 23 กุมภาพันธ์ ค.ศ. 1970 (54 ปี) กรุงโตเกียว
อาชีพ: นักแสดง, นักร้อง
ปีปฏิบัติงาน: 1988–ปัจจุบัน
เว็บไซต์: 相田翔子オフィシャルサイト：Blue Star 
โชโกะ ไอดะ (ญี่ปุ่น: Shoko Aida; โรมาจิ: 相田翔子; ทับศัพท์: Aida Shōko; เกิดเมื่อวันที่ 23 กุมภาพันธ์ ค.ศ. 1970) เป็นนักร้องและนักแสดงหญิงชาวญี่ปุ่น เธอเป็นสมาชิกของกลุ่มดูโอเจป็อปวิงก์ ในช่วงปี 1988 ถึง 1996
ผลงานเพลง > ซิงเกิล

"I Julia" (20 January 1996)
"Joia" (25 April 1996)
"Hadaka de Nemurimasho" (25 August 1996)
"Yurikago wo Yusurarete" (2 May 1998)
"Konya Dake Kitto" (with Stardust Revue) (15 May 2000)
"Kureta no Shiroi Suna" (28 April 2004)
ผลงานเพลง > อัลบั้ม

Delphinium (mini album, outside Wink) (25 May 1992)
Joia  (25 May 1996)
Luz  (25 May 1997)
Paris, je t'aime d'amour (29 January 2003)
To Pathos (27 November 2003 )
ผลงานเพลง > อัลบั้ม > อัลบั้มรวม

C'est mon na - Best of Shoko Aida (30 January 2002)
ผลงานเพลง > ดีวีดี

Aegekai - Shoko Aida & Kaori Iida (4 February 2004)
ผลงานภาพยนตร์

Pride (1998), directed by Shunya Itō
The Man in White (2003), directed by Takashi Miike
Hana and Alice (2004), directed by Shunji Iwai
Rainbow Song (2006), directed by Naoto Kumazawa, produced by Shunji Iwai
Tokyo Ghoul (2017), directed by Kentarō Hagiwara
Liar × Liar (2021), directed by Saiji Yakumo
Scroll (2023), directed by Yasuhiko Shimizu
แหล่งข้อมูลอื่น

Blue Star : Shoko Aida Official Site
Twitch Film on Niji No Megami เก็บถาวร 2007-12-17 ที่ เวย์แบ็กแมชชีน
↑  "プライド 運命の瞬間". eiga.com. สืบค้นเมื่อ June 9, 2021.
↑  "SixTONES松村北斗、母役・相田翔子との2ショット解禁 令和と昭和のアイドルが共演". Oricon. สืบค้นเมื่อ January 5, 2021.
↑  "スクロール". eiga.com. สืบค้นเมื่อ December 1, 2022.